Diari Oficial de la Generalitat Valenciana


Sumari del DOGV 8649, del 04-10-2019 (2019/9413)

RESOLUCIÓ d'1 d'octubre de 2019, de la Presidència de la Generalitat, per la qual s'amplia el termini màxim d'execució i pagament dels projectes locals d'actuació previst en la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel P. O. FEDER de la Comunitat Valenciana 2014-2020, i es modifica la Resolució de 30 d'agost de 2018, de la Presidència de la Generalitat, per la qual es resol la concessió de les ajudes indicades.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8649

Data del DOGV
:   04-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9413


Data del document
:   01-10-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'1 d'octubre de 2019, de la Presidència de la Generalitat, per la qual s'amplia el termini màxim d'execució i pagament dels projectes locals d'actuació previst en la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de cofinançament pel P. O. FEDER de la Comunitat Valenciana 2014-2020, i es modifica la Resolució de 30 d'agost de 2018, de la Presidència de la Generalitat, per la qual es resol la concessió de les ajudes indicades. [2019/9413]  
Antecedents de fet  
Primer. Mitjançant el Decret 19/2017, de 26 d'octubre, de la Presidència de la Generalitat, s'aproven les bases reguladores per a subvencionar projectes locals d'actuació dels municipis de la Comunitat Valenciana susceptibles de cofinançament pel P. O. FEDER de la Comunitat Valenciana 2014-2020.  
Segon. En data 23 de novembre de 2017 es va publicar en el Diari Oficial de la Generalitat Valenciana (DOGV) número 8176 la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de ser cofinançats pel P. O. FEDER de la Comunitat Valenciana 2014-2020.  
L'apartat dotzé de l'esmentada resolució establia que «els projectes locals d'actuació hauran d'estar executats i pagats per les entitats locals beneficiàries amb data anterior al 30 d'abril de 2019».  
  
Tercer. Mitjançant la Resolució de 10 de maig de 2018, de la Presidència de la Generalitat (DOGV 8298, 18.05.2018), es va ampliar el termini màxim per a resoldre i notificar la resolució del procediment de concessió de les ajudes, establit en l'apartat seté de la Resolució de 20 de novembre de 2017, de la Presidència de la Generalitat, de convocatòria. Així, després d'aquesta ampliació, la resolució de concessió de les ajudes va ser dictada el dia 30 d'agost de 2018 i publicada el 4 de setembre de 2018 (DOGV 8375, 04.09.2018).  
Tot això va suposar una ampliació real de tres mesos i onze dies, període de temps durant el qual els ajuntaments interessats desconeixien la seua condició de possibles beneficiaris de les ajudes.  
En conseqüència, a fi d'evitar un efecte perjudicial per als beneficiaris derivat d'aquella ampliació, l'esmentat termini de demora ha d'afegir-se al còmput del termini assenyalat en la resolució de convocatòria per a l'execució i el pagament dels projectes objecte de les ajudes.  
Quart. En virtut de la Resolució de data 12 de setembre de 2018, de la Presidència de la Generalitat (DOGV 8386, 19.09.2018), va ser ampliat el termini màxim per a presentar el projecte tècnic d'actuació i modificada la data límit d'execució i pagament dels projectes locals d'actuació, previstos en la Resolució de 20 de novembre de 2017, de la Presidència de la Generalitat, de convocatòria. En conseqüència, aquesta data límit, fixada inicialment abans del 30 d'abril de 2019, es va prorrogar al 15 de novembre de 2019, sense exhaurir-se la meitat del termini que, per a ampliar, permet l'article 32 de la Llei 39/2015, del procediment administratiu comú, i per tant actualment es disposa d'un termini d'ampliació de dos mesos i cinc dies.  
Cinqué. Atesa l'envergadura dels projectes locals d'actuació, dirigits a la protecció, conservació o recuperació de béns del patrimoni cultural valencià, i el compliment dels tràmits exigits per les disposicions legals vigents, entre els quals es troba, per a la majoria dels projectes ?relatius a béns catalogats com d'interés cultural- la preceptiva autorització en matèria de patrimoni cultural valencià, de conformitat amb el que es disposa en els articles 35 i 36.1 de la Llei 4/1998, d'11 de juny, del patrimoni cultural valencià, es preveu la impossibilitat de complir el termini d'execució assenyalat, i per això es considera necessari ampliar-lo.  
Sisé. D'altra banda, per mitjà de la Resolució de 30 d'agost de 2018, de la Presidència de la Generalitat, es va resoldre la concessió d'ajudes convocades per la Resolució de 20 de novembre de 2017, de la Presidència de la Generalitat, destinades a subvencionar projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de ser cofinançats pel P. O. FEDER de la Comunitat Valenciana 2014-2020. En aquesta resolució es van establir com a previsió d'anualitats d'execució de les actuacions que han de realitzar els beneficiaris els exercicis 2018-2019.  
  
Fonaments de dret  
  
Primer. D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, que diu: «L'Administració, excepte precepte en contra, podrà concedir d'ofici o a petició dels interessats una ampliació dels terminis establits, que no excedisca la meitat d'aquests, si les circumstàncies ho aconsellen i amb això no es perjudiquen drets de tercers. L'acord d'ampliació haurà de ser notificat als interessats [...].  
  
Tant la petició dels interessats com la decisió sobre l'ampliació hauran de produir-se, en tot cas, abans del venciment del termini de què es tracte. En cap cas podrà ser objecte d'ampliació un termini ja vençut. Els acords sobre ampliació de terminis o sobre la seua denegació no seran susceptibles de recurs, sense perjudici del procedent contra la resolució que pose fi al procediment.»  
Segon. Vist que concorren les raons que motiven la present resolució, exposades en els precedents fets, segons exigeix l'article 35.1.e de l'esmentada Llei 39/2015, del procediment administratiu comú de les administracions públiques, l'Administració acorda d'ofici l'ampliació del termini màxim establit en l'apartat dotzé de la Resolució de 20 de novembre de 2017, de la Presidència de la Generalitat, de convocatòria, ampliat per la Resolució de data 12 de setembre de 2018, de la Presidència de la Generalitat (DOGV 8386, 19.09.2018), per a l'execució i el pagament de l'actuació subvencionada, valorant les circumstàncies concurrents i tenint en compte que amb l'esmentada demora no es perjudiquen drets de tercers.  
  
Tercer. De conformitat amb el que disposa l'article 30.5 de la Llei 39/2015, del procediment administratiu comú de les administracions públiques, «quan l'últim dia del termini siga inhàbil, es considerarà prorrogat al primer dia hàbil següent».  
El còmput de la suma de terminis per a ampliar comporta que les obres hagen d'estar executades i pagades l'1 de maig de 2020. Atés que aquest dia és inhàbil, el termini es considera prorrogat al 4 de maig de 2020.  
Quart. Vist que l'ampliació del termini d'execució de l'actuació fins a l'anualitat 2020 comporta que la major part de les actuacions que han d'executar els beneficiaris concloguen en aquest exercici, esdevé necessària la modificació de la Resolució de concessió de les ajudes de data 30 d'agost de 2018, de la Presidència de la Generalitat, incloent-hi aquesta anualitat com a previsió d'anualitat d'execució; tot això en virtut de la base vint-i-unena del Decret 19/2017, de 26 d'octubre, del president de la Generalitat, per la qual s'aproven les bases reguladores.  
  
Cinqué. Per tot això, vistos els preceptes esmentats, i de conformitat amb la competència atribuïda a aquesta direcció general per la disposició addicional segona del Decret 19/2017, de 26 d'octubre, del president de la Generalitat, pel qual s'aproven les bases reguladores per a subvencionar projectes locals d'actuació dels municipis de la Comunitat Valenciana susceptibles de cofinançament pel P. O. FEDER de la Comunitat Valenciana 2014-2020 i per la Resolució de 19 de juliol de 2019 (DOGV 8596, 22.07.2019), del president de la Generalitat, per la qual es deleguen determinades atribucions en diferents òrgans de la Presidència, resolc:  
  
Primer  
Ampliar el termini assenyalat en l'apartat dotzé de la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de ser cofinançats pel P. O. FEDER de la Comunitat Valenciana 2014-2020, modificat per la Resolució de 12 de setembre de 2018, de la Presidència de la Generalitat que, en conseqüència, queda redactat com segueix: «Els projectes locals d'actuació hauran d'estar executats i pagats per les entitats locals beneficiàries, com a màxim, en data 4 de maig de 2020.»  
  
  
Segon  
Modificar la Resolució de 30 d'agost de 2018, de la Presidència de la Generalitat, per la qual es resol la concessió d'ajudes convocades per Resolució de 20 de novembre de 2017, de la Presidència de la Generalitat, destinades a subvencionar projectes locals d'actuació de les entitats locals de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de ser cofinançats pel P. O. FEDER de la Comunitat Valenciana 2014-2020, en els termes manifestats en el fonament de dret quart de la present resolució.  
  
Tercer  
Notificar la present resolució als interessats, de conformitat amb el que disposa l'apartat seté de la Resolució de 20 de novembre de 2017, de la Presidència de la Generalitat, de convocatòria.  
  
Quart  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Cinqué  
Traslladar la present resolució a l'òrgan competent de la Generalitat Valenciana, a fi que s'inicien les actuacions per a habilitar els crèdits necessaris en l'exercici pressupostari 2020, per a fer front a les obligacions derivades de la concessió de les ajudes convocades per la Resolució de 20 de novembre de 2017, de la Presidència de la Generalitat, per la qual es convoquen ajudes per a projectes locals d'actuació dels municipis de la Comunitat Valenciana per a la protecció, conservació o recuperació sobre béns de patrimoni cultural valencià i la seua posada en valor susceptibles de ser cofinançats pel P. O. FEDER de la Comunitat Valenciana 2014-2020. En tot cas, el pagament d'aquestes ajudes quedarà condicionat a l'existència de crèdit adequat i suficient en aquest exercici.  
  
Sisé  
Significar que contra la present resolució no es podrà interposar cap recurs, de conformitat amb el que s'estableix en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 1 d'octubre de 2019.- El president, p. d. (R 19.07.2019, DOGV 22.07.2019), el director general d'Administració Local: Antoni Such Botella.